
DĖL RAJONO SAVIVALDYBĖS MERO IR MERO PAVADUOTOJO DARBO UŽMOKESČIO

2014 m. sausio 30 d. Nr. T-14
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 2 ir 3 punktais, 18 straipsnio 1 dalimi, 19 straipsnio 8 dalimi ir Valstybės politikų ir valstybės pareigūnų darbo apmokėjimo įstatymo (Žin., 2000, Nr. 75-2271) 2 straipsnio 1 dalies 6 punktu, 3 straipsnio 1 dalimi, bei 4 ir 5 straipsniais, n u s p r e n d ž i a:


1. Nustatyti pareiginės algos koeficientus baziniais dydžiais:


1.1. rajono savivaldybės mero – 10,5;


1.2. rajono savivaldybės mero pavaduotojo – 8,8.


2. Mokėti rajono savivaldybės merui ir mero pavaduotojui priedą už ištarnautus Lietuvos valstybei metus.


3. Taikyti, nustatytus pareiginės algos koeficientus nuo 2014 m. sausio 1 d.


4. Pripažinti netekusiu galios rajono savivaldybės tarybos 2009 m. spalio 29 d. sprendimą Nr. T-346 „Dėl rajono savivaldybės mero ir mero pavaduotojo darbo užmokesčio nustatymo“.


4. Konstatuoti, jog šis sprendimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka.

